Diari Oficial de la Generalitat Valenciana


Sumari del DOGV 5055, del 22-07-2005 (2005/8604)

ORDRE de 15 de juliol de 2005, de la Conselleria d'Agricultura, Pesca i Alimentació, per la qual es publica l'import global, per a l'any 2005, de la línia d'ajudes regulada en les Ordres de 20 de juliol de 1998 i de 29 de març de 2000, de la Conselleria d'Agricultura, Pesca i Alimentació, per les quals es regulen ajudes per al canvi varietal en determinats cítrics i sobre ajudes al sanejament de plantacions de cítrics afectats pel virus de la tristesa, respectivament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5055

Data del DOGV
:   22-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8604


Data del document
:   15-07-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * agres
    * suport econòmic
    * malaltia vegetal
    * tractament fitosanitari
    * ajuda a l'agricultura

ORDRE de 15 de juliol de 2005, de la Conselleria d'Agricultura, Pesca i Alimentació, per la qual es publica l'import global, per a l'any 2005, de la línia d'ajudes regulada en les Ordres de 20 de juliol de 1998 i de 29 de març de 2000, de la Conselleria d'Agricultura, Pesca i Alimentació, per les quals es regulen ajudes per al canvi varietal en determinats cítrics i sobre ajudes al sanejament de plantacions de cítrics afectats pel virus de la tristesa, respectivament. [2005/X8604]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indique la línia o línies de subvencions que les financen i l'import. Estos extrems depenen de la Llei Anual de Pressupostos, en estos moments la Llei 14/2004 de 29 de desembre, de la Generalitat Valenciana, de Pressupostos, per a l'exercici 2005.
  
Ja que ambdós actuacions són d'interés primordial per a la Comunitat Valenciana ja que van dirigides a l'eliminació de malalties i problemes de pol·linització encreuada, hauran de ser objecte d'ajuda tots els expedients.
  
Estes ajudes formen part del programa operatiu integrat de la Comunitat Valenciana i és cofinançat per la Unió Europea (Feoga-Orientació) i el Ministeri d'Agricultura, Pesca i Alimentació.
  
Per això, vista la proposta del director general de Producció i Comercialització Agrària, en l'exercici de les funcions que tinc atribuïdes,
  
ORDENE
  
Primer
  
Es publica l'import global establit, per a l'any 2005, en la línia de subvencions regulada en les Ordres de 20 de juliol de 1998 i de 29 de març de 2000, de la Conselleria d'Agricultura, Pesca i Alimentació, per les quals es regulen les ajudes al sanejament de plantacions de cítrics afectats pel virus de la tristesa i al canvi varietal en determinats cítrics respectivament, gestionades per la Direcció General de Producció i Comercialització Agrària, d'acord amb la Llei 14/2004 de 29 de desembre, de Pressupostos de la Generalitat Valenciana per a l'exercici 2005.
  
Programa 714.20, Ordenació i Millora de les Produccions Agràries.
  
Línia T4724
  
Ordre de 20 de juliol de 1998, de la Conselleria d'Agricultura, Pesca i Alimentació, sobre ajudes al sanejament de plantacions de cítrics afectades pel virus de tristesa (DOGV núm. 3.297 de 30 de juliol de 1998), modificada per l'Ordre de 29 de març de 2000 (DOGV núm. 3.733 de 18 d'abril de 2000).
  
Ordre de 29 de març de 2000, per la qual es regulen ajudes per al canvi varietal en determinats cítrics (DOGV núm. 3.733 de 18 d'abril de 2000).
  
Import global màxim: 1.800.000 euros.
  
Segon
  
Les sol·licituds regulades per l'Ordre de 29 de març de 2000 es resoldran per ordre de data de presentació. En cas d'insuficiència de crèdit, aquelles que es desestimen es podran incorporar a la convocatòria següent prèvia ratificació de la persona interessada.
  
Contra el present acte, que esgota la via administrativa, es podrà interposar, amb caràcter potestatiu, recurs de reposició en el termini d'un mes, davant el conseller d'Agricultura, Pesca i Alimentació, o bé, directament, recurs contenciós administratiu en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana, ambdós terminis comptats des de l'endemà de la publicació en el Diari Oficial de la Generalitat Valenciana.
  
València, 15 de juliol de 2005
  
El conseller d'Agricultura, Pesca i Alimentació,